CELEX: 62019TN0580
Language: da
Date: 2019-08-20 00:00:00
Title: Sag T-580/19: Sag anlagt den 20. august 2019 – Borborudi mod Rådet

21.10.2019   
            
            
               DA
            
            
               Den Europæiske Unions Tidende
            
            
               C 357/40
            
         
      Sag anlagt den 20. august 2019 – Borborudi mod Rådet
      (Sag T-580/19)
      (2019/C 357/49)
      Processprog: engelsk
      
         Parter
      
      
         Sagsøger: Sayed Shamsuddin Borborudi (Teheran, Iran) (ved advokat L. Vidal)
      
         Sagsøgt: Rådet for Den Europæiske Union
      
         Sagsøgerens påstande
      
      
                  —
               
               
                  Rådets afgørelse af 27. maj 2019 truffet i medfør af gennemførelsesforordning (EU) 2019/855 om at opretholde sagsøgeren i bilag IX til forordning (EU) nr. 267/2012 annulleres.
               
            
                  —
               
               
                  Rådet tilpligtes at fjerne sagsøgeren fra bilag IX til forordning (EU) nr. 267/2012.
               
            
                  —
               
               
                  Rådet tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført seks anbringender.
      
                  1.
               
               
                  Første anbringende om, at Rådet ikke har overholdt kravet til bevisstyrken for at kunne indføre sanktioner mod personer og enheder ved at vedtage og opretholde sagsøgeren på EU’s lister over sanktioner, eftersom de anfægtede foranstaltninger ikke støttes af nogen legitim grund.
               
            
                  2.
               
               
                  Andet anbringende om, at Rådet har begået en fejl vedrørende de faktiske omstændigheder, eftersom Sayed Shamsuddin Bordorudi ikke længere arbejder for Atomic Energy Organisation of Iran (»AEOI«), da AEOI ikke længere er en FN-sanktioneret enhed, og AMAD-planen blev indstillet i 2003.
               
            
                  3.
               
               
                  Tredje anbringende om, at Rådet har begået en retlig fejl ved ikke at kvalificere den kvantitative eller kvalitative betydning af Sayed Shamsuddin Borborudis angivelige støtte til Irans atomprogram.
               
            
                  4.
               
               
                  Fjerde anbringende om, at Rådet har tilsidesat sin forpligtelse til at begrunde den restriktive foranstaltning, som det har vedtaget over for sagsøgeren, eftersom Rådet ikke har oplyst de forhold, der ville bevise grundlaget for, at der er blevet indført sanktioner over for sagsøgeren.
               
            
                  5.
               
               
                  Femte anbringende om, at Rådet har tilsidesat sin forpligtelse til at fremsende dokumenter, der underbygger begrundelsen, selv efter at sagsøgeren har anmodet om dem.
               
            
                  6.
               
               
                  Sjette anbringende om, at Rådet har tilsidesat proportionalitetsprincippet, hvilket er et af de generelle principper, som Den Europæiske Union skal overholde.